|  |
| --- |
| **IEPIRKUMA**  **“Drošības sistēmu izveide, papildināšana un garantijas apkope”** (identifikācijas Nr. NBS NP 2.RNC 2019/23, CPV-48000000-8)NOLIKUMS |
| 1. **PASŪTĪTĀJS, IEPIRKUMA RĪKOTĀJS UN IEPIRKUMA PRETENDENTI**     1. Iepirkuma **„Drošības sistēmu izveide, papildināšana un garantijas apkope”**, identifikācijas Nr. NBS NP 2. RNC 2019/23 (turpmāk – iepirkums).    2. Iepirkuma pasūtītājs un rīkotājs: Nacionālo bruņoto spēku Nodrošinājuma pavēlniecības 2. reģionālais nodrošinājuma centrs (turpmāk – NP 2.RNC), kas atrodas „NBS Aviācijas bāze”, Rembates pag., Ķeguma nov., LV-5016, Latvijā.    3. Finansējuma avots – valsts budžets (100%).    4. Organizatoriska rakstura informāciju par iepirkumu sniedz: NP 2.RNC Līgumu un iepirkumu nodaļas vecākā speciāliste Jana Grizāne, e‑pasts: [*jana.grizane@mil.lv*,](mailto:jana.grizane@mil.lv,) tālruņa Nr.: 65055318.    5. Tehniska rakstura informāciju par iepirkuma priekšmetu sniedz Māris Gailis, e-pasts: [*maris.gailis@mil.lv*](mailto:maris.gailis@mil.lv)*,* tālruņa Nr. 65002523.    6. Pretendents – juridiska vai fiziska persona, kas ir iesniedzis piedāvājumu, kurš atbilst šī nolikuma prasībām, un ir tiesīgs veikt komercdarbību atbilstoši Latvijas Republikas vai valsts, kurā tā ir reģistrēta vai atrodas tā pastāvīgā dzīvesvieta, spēkā esošajiem normatīvajiem aktiem.    7. Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību iepirkumā, kā arī katras personas atbildības apjoms.    8. Apakšuzņēmēju piesaistes gadījumā pretendents norāda visus paredzamos apakšuzņēmējus un norāda apakšuzņēmējiem izpildei nododamās līguma daļas un to apjomu (%).    9. Iepirkums tiek rīkots saskaņā ar Aizsardzības un drošības jomas iepirkumu likuma 6. panta devīto daļu. |
| 1. **IEPIRKUMA PRIEKŠMETS UN PLĀNOTIE APJOMI**     1. Iepirkuma priekšmets ir pasūtītāja objektā izvietoto drošības sistēmu papildināšanu ar autotransporta numuru atpazīšanas sistēmu un tās garantijas apkope (turpmāk tekstā – Pakalpojums) saskaņā ar tehniskās specifikācijas prasībām (2. pielikums).   2.2. Pakalpojuma izpildes vieta: “NBS Aviācijas bāze”, Rembates pagasts, Ķeguma novads, LV-  5016).   * 1. Iepirkuma priekšmets netiek dalīts daļās.   2. Paredzamais līguma darbības termiņš: 24 (divdesmit četri) mēneši.   3. Piedāvājuma izvēles kritērijs: piedāvājums ar viszemāko cenu, kas atbilst nolikuma, kvalifikācijas un tehniskās specifikācijas prasībām. |
| 1. **IEPIRKUMA PRETENDENTI**    1. Pretendents ir reģistrēts likumā noteiktajos gadījumos un likumā noteiktajā kārtībā.    2. Pretendents un persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, nav ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, pēdējo piecu gadu laikā, atzīts par vainīgu jebkurā no šādiem noziedzīgiem nodarījumiem:       1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana;       2. krāpšana vai piesavināšanās Konvencijas par Eiropas Kopienu finanšu interešu aizsardzību 1. panta nozīmē vai noziedzīgi iegūtu līdzekļu legalizēšana;       3. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;       4. dalība tādā personu grupā, kurā apvienojušās trīs vai vairāk personas, lai kopīgi izdarītu noziedzīgus nodarījumus mantkārīgā nolūkā, vai līdzdalība šādas personu grupas izdarītos noziedzīgos nodarījumos, ja par šādas personu grupas izdarītiem noziedzīgiem nodarījumiem likumā paredzēta brīvības atņemšana uz laiku, ne mazāku par četriem gadiem;       5. radioaktīvo vai bīstamo vielu, stratēģiskas nozīmes preču vai citu vērtību, sprāgstvielu, ieroču vai munīcijas pārvietošana pāri Latvijas Republikas valsts robežai jebkādā nelikumīgā veidā.    3. Pretendents, kā arī pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma nolikumā noteiktajām prasībām, nerada draudus nacionālajai drošībai, noslēdzot iepirkuma līgumu ar pasūtītāju (Pasūtītājs pieprasa atzinumu no Nacionālās drošības iestādes).    4. Nav pasludināts pretendenta maksātnespējas process, nav apturēta vai pārtraukta pretendenta saimnieciskā darbība, kā arī nav uzsākta tiesvedība par pretendenta bankrotu vai nav konstatēts, ka līdz līguma izpildes paredzamajam beigu termiņam pretendents būs likvidēts.    5. Attiecībā uz pretendentu nav attiecinātas sankcijas, kas varētu ietekmēt līguma izpildi, proti, vai noslēdzamā līguma izpildi neapdraud subjektam piemērotās sankcijas.    6. Pretendentam Latvijā un valstī, kurā tas reģistrēts (ja tas nav reģistrēts Latvijā vai tā pastāvīgā dzīvesvieta nav Latvijā), nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā katrā valstī pārsniedz *150 euro*.    7. Pretendents, pretendenta persona ar pārstāvības tiesībām, kā arī pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, nav ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, atzīts par vainīgu darba tiesību būtiskā pārkāpumā, kas izpaužas kā personas nodarbināšana bez rakstveida darba līguma noslēgšanas, pēdējo 18 mēnešu laikā.    8. Pretendents, kā arī pretendenta norādītā persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma nolikumā noteiktajām prasībām, nav ar tādu kompetentas institūcijas lēmumu vai tiesas spriedumu, kurš stājies spēkā un kļuvis neapstrīdams un nepārsūdzams, atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, arī gadījumos, kad attiecīgā institūcija, konstatējot konkurences tiesību pārkāpumu, pretendentu ir atbrīvojusi no naudas soda, pēdējo divpadsmit mēnešu laikā.    9. Pretendents, kā arī pretendenta norādītā persona, uz kuras iespējām pretendents balstās, izpildot iepriekš noslēgtu iepirkuma līgumu, ir ievērojis tos pienākumus, kas iepirkuma līgumā tam noteikti atbilstoši Aizsardzības un drošības jomas iepirkuma likuma 21. un 22. panta noteikumiem, kā arī ir izpildījis iepriekš noslēgtu iepirkuma līgumu aizsardzības un drošības jomā, un pasūtītājs, kas ir bijis attiecīgā līguma puse, piegādātāja pieļauto iepirkuma līguma pārkāpumu dēļ saskaņā ar noslēgtā iepirkuma līguma noteikumiem nav vienpusēji atkāpies no līguma un:       1. pretendents vai pretendents viena gada laikā pēc tam, kad pasūtītājs tam paziņojis par vienpusēju atkāpšanos no līguma, likumā noteiktajā kārtībā ir cēlis prasību tiesā pret pasūtītāju par iepirkuma līguma izpildi;       2. tiesa ar spriedumu, kas stājies spēkā un kļuvis nepārsūdzams, ir atzinusi pasūtītāja rīcību par pamatotu, pēdējo trīs gadu laikā.    10. Pretendentam iepriekšējo 3 (trīs) gadu laikā ir pieredze iepirkuma priekšmetam pēc funkcionalitātes līdzīgu iekārtu un sistēmu tehniskā uzturēšanā un/vai tehniskā apkopē vismaz 3 (trīs) pasūtītājiem.    11. Pretendentam uz piedāvājuma iesniegšanas brīdi ir spēkā esošs, Nacionālās drošības iestādes izsniegts vismaz 3. kategorijas (KONFIDENCIĀLI) industriālās drošības sertifikāts (IDS) darbam ar valsts noslēpuma objektiem.    12. Pretendenta rīcībā esošajiem vadošajiem darbiniekiem (vismaz vienam) un pakalpojuma izpildē iesaistītajiem tehniskajiem darbiniekiem (vismaz diviem) ir vismaz 3. kategorijas (KONFIDENCIĀLI) speciālā atļauja darbam ar valsts noslēpuma objektiem.    13. Pretendenta darbiniekiem, kuri veiks iekārtu apkopi Objektos, ir jābūt saņēmušiem apliecību (sertifikātu), kas apliecina, ka darbinieks ir apmācīts darbam lietojot darba aprīkojumu un strādājot augstumā, kas atbilst augstkāpēju darbam (darbs virs 5 m) (saskaņā ar Ministru kabineta 09.12.2002. noteikumiem Nr. 526 „Darba aizsardzības prasības, lietojot darba aprīkojumu” vai Ministru kabineta 18.03.2014. noteikumiem Nr. 143 „Darba aizsardzības prasības, strādājot augstumā”). |
| 1. **PIEDĀVĀJUMU IESNIEGŠANAS TERMIŅŠ UN TEHNISKĀS DOKUMENTĀCIJAS SAŅEMŠANAS KĀRTĪBA**    1. Piedāvājumu iesniegšanas termiņš ir līdz **2019. gada 19. septembra plkst. 12:00**, NP 2.RNC Līgumu un iepirkumu nodaļa, „NBS Aviācijas bāze”, Rembates pag., Ķeguma nov., LV-5016. Piedāvājumi, kas iesniegti pēc šī termiņa, netiek atvērti un neatvērti tiek nosūtīti atpakaļ iesniedzējam.    2. Pretendenti, kuri vēlas piedalīties iepirkuma procedūrā un saņemt tehnisko dokumentāciju, nosūta pieteikumu brīvā formā uz e-pasta adresi [maris.gailis@mil.lv](mailto:maris.gailis@mil.lv), pieteikumā norādot vismaz pretendenta nosaukumu, reģistrācijas numuru, rekvizītus. Par ierašanās laiku sarunu procedūras rīkotājs un pretendents vienojas elektroniski.    3. Iepirkuma komisija tehnisko specifikāciju (2. pielikums) nosūta elektroniski, kā arī papildu informāciju par iepirkumu sniedz ne vēlāk kā 4 (četras) dienas pirms piedāvājumu iesniegšanas termiņa beigām. |
| 1. **PIEDĀVĀJUMA UN DOKUMENTU NOFORMĒJUMS**    1. **Piedāvājuma noformēšana:**       1. visiem dokumentiem jābūt latviešu valodā. Citās valodās iesniegtajiem dokumentiem jāpievieno apstiprināts tulkojums latviešu un/vai angļu valodā.       2. piedāvājums un kvalifikācijas dokumentu oriģināli un/vai to kopijas ir jāiesniedz vienā iesaiņojumā;       3. pretendents nodrošina piedāvājuma, kvalifikācijas dokumentu un/vai to kopiju drošu iesaiņojumu, lai tiem nevar piekļūt, nesabojājot iesaiņojumu;       4. lapām jābūt numurētām;       5. visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot papīra lapiņu. Šuvuma vietai jābūt apstiprinātai ar pretendenta zīmogu un pretendenta pārstāvja ar pārstāvības tiesībām pašrocīgu parakstu, jānorāda atšifrēts lappušu skaits. Piedāvājumam ir jābūt noformētam tā, lai novērstu iespēju nomainīt lapas, nesabojājot nostiprinājumu;       6. piedāvājumam, kvalifikācijas dokumentiem un/vai to kopijām jābūt skaidri salasāmiem, bez labojumiem un dzēsumiem;       7. piedāvājuma sākumā jāievieto satura rādītājs. Ja piedāvājums iesniegts vairākos sējumos, satura rādītājs jāsastāda katram sējumam atsevišķi, pirmā sējuma satura rādītājā jānorāda sējumu skaits un lapu skaits katrā sējumā;       8. iepirkumam jāiesniedz piedāvājuma dokumentu oriģināls un viena kopija. Uz piedāvājuma oriģināla titullapas ir jābūt norādei **„ORIĢINĀLS”**, bet uz piedāvājuma kopijas titullapas jābūt norādei **„KOPIJA”**.    2. Dokumenti jāiesniedz personīgi slēgtā, aizzīmogotā iesaiņojumā NP 2.RNC Līgumu un iepirkumu nodaļā, „NBS Aviācijas bāze”, Rembates pag., Ķeguma nov., LV-5016. Ja pretendents nosūta piedāvājumu pa pastu, tas nodrošina dokumentu saņemšanu līdz noteiktajam termiņam. Uz iesaiņojuma jānorāda:       1. pretendenta nosaukums, adrese, tālrunis;       2. norāde: **Iepirkumam „Drošības sistēmu izveide, papildināšana un garantijas apkope”,** **(identifikācijas Nr. NBS NP 2.RNC 2019/23). Neatvērt līdz 2019. gada 19. septembra plkst.12:00**.    3. Piedāvājuma oriģināls jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība un sabiedrības līgumā nav atrunātas pārstāvības tiesības, piedāvājuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai. |
| 1. **PRETENDENTAM JĀIESNIEDZ:**    1. Pieteikums par dalību iepirkumā (1. pielikums);    2. kvalifikācijas dokumenti:       1. spēkā esoša Latvijas Republikas Uzņēmumu reģistra izziņa (oriģināls vai pretendenta apliecināta kopija), kurā ir uzrādītas pretendenta personas ar pārstāvības tiesībām un pārstāvības apjoms (norāde, vai persona/-as ir tiesīga pārstāvēt atsevišķi vai kopā ar citu personu/-ām)*;*   Latvijas Republikas Uzņēmumu reģistra izziņā norādītās pretendenta amatpersonas ar pārstāvības tiesībām izdota pilnvara (oriģināls vai pretendenta apliecināta kopija) citai personai parakstīt pieteikumu, piedāvājumu un/vai līgumu, ja tā atšķiras no Latvijas Republikas Uzņēmumu reģistra izziņā norādītās;   * + 1. spēkā esoša Latvijas Republikas Iekšlietu ministrijas Informācijas centra izziņa (oriģināls vai pretendenta apliecināta kopija), kurā norādīta pretendenta atbilstība nolikuma 3.2. un 3.6. punkta prasībām. *Izziņai jābūt izsniegtai ne agrāk kā 3 (trīs) mēnešus pirms pieteikuma iesniegšanas NP 2.RNC.* Dokuments iesniedzams par:        1. pretendentu, kā arī pretendenta norādīto personu, uz kuras iespējām pretendents balstās;        2. personu, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu.     2. Latvijas Republikas Uzņēmumu reģistra izziņa (oriģināls vai pretendenta apliecināta kopija), kurā ir uzrādītas ziņas par maksātnespējas un likvidācijas procesiem. *Izziņai jābūt izsniegtai ne agrāk kā 3 (trīs) mēnešus pirms iesniegšanas dienas NP 2.RNC;*     3. spēkā esoša Valsts ieņēmumu dienesta izziņa (oriģināls vai pretendenta apliecināta kopija), kurā norādīta pretendenta atbilstība nolikuma 3.6. punktā noteiktajām prasībām. *Izziņai jābūt izsniegtai ne agrāk kā 3 (trīs) mēnešus pirms pieteikuma iesniegšanas NP 2.RNC;*     4. Pretendenta reģistrācijas valsts attiecīgās institūcijas izsniegta spēkā esoša izziņa (oriģināls vai apliecināta kopija) par to, ka pretendents vai persona, kurai ir pretendenta pārstāvības tiesības vai lēmuma pieņemšanas vai uzraudzības tiesības attiecībā uz šo pretendentu, nav ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, pēdējo piecu gadu laikā, atzīts par vainīgu jebkurā no šādiem noziedzīgiem nodarījumiem *(izziņai jābūt izsniegtai ne agrāk kā 3 (trīs) mēnešus pirms piedāvājuma iesniegšanas NP 2.RNC)*:        1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana;        2. krāpšana vai piesavināšanās Konvencijas par Eiropas Kopienu finanšu interešu aizsardzību 1. panta nozīmē vai noziedzīgi iegūtu līdzekļu legalizēšana;        3. terorisms, terorisma finansēšana, aicinājums uz terorismu, terorisma draudi vai personas vervēšana un apmācība terora aktu veikšanai;        4. dalība tādā personu grupā, kurā apvienojušās trīs vai vairāk personas, lai kopīgi izdarītu noziedzīgus nodarījumus mantkārīgā nolūkā, vai līdzdalība šādas personu grupas izdarītos noziedzīgos nodarījumos, ja par šādas personu grupas izdarītiem noziedzīgiem nodarījumiem likumā paredzēta brīvības atņemšana uz laiku, ne mazāku par četriem gadiem;        5. radioaktīvo vai bīstamo vielu, stratēģiskas nozīmes preču vai citu vērtību, sprāgstvielu, ieroču vai munīcijas pārvietošana pāri Latvijas Republikas valsts robežai jebkādā nelikumīgā veidā.     5. pretendenta apliecinājums par pieredzi 3. pielikuma formā, norādot veiktos pakalpojumus, kas pierāda atbilstību 3.10. punktā noteiktajai prasībai;     6. Nacionālās drošības iestādes izsniegta un uz pieteikuma iesniegšanas brīdi spēkā esoša atbilstošas kategorijas industriālās drošības sertifikāta pretendenta apliecināta kopija;     7. pretendenta vadošo darbinieku un pakalpojuma izpildē iesaistīto tehnisko darbinieku speciālās atļaujas darbam ar valsts noslēpuma objektiem apliecinātas kopijas un aizpildīts 4. pielikums, tajā norādot: vārdu, uzvārdu, speciālās atļaujas numuru, kategoriju, derīguma termiņu un izdevējiestādi;     8. sertifikātu (apliecību) kopijas, kas apliecina pretendenta speciālistu kvalifikāciju darbam, strādājot augstumā (pretendenta rīcībā ir jābūt vismaz diviem atbilstoši kvalificētiem darbiniekiem).   1. Ārvalstu kandidāti ir tiesīgi iesniegt no nolikuma 6.2.1., 6.2.2., 6.2.3., 6.2.4. un 6.2.5. punktā noteiktajiem dokumentiem atšķirīgus ar minētajos punktos pieprasīto informāciju, ja tos izsniegušas attiecīgas ārvalstu institūcijas, iestādes vai personas, kas saskaņā ar pretendenta reģistrācijas valsts normatīvajiem aktiem ir tiesīgas to darīt, attiecīgi norādot konkrētās valsts tiesisko pamatojumu. Ja pretendenta reģistrācijas valsts normatīvie akti neparedz kādu no nolikuma 6.2.1., 6.2.2., 6.2.3., 6.2.4. un 6.2.5.punktā minēto dokumentu izsniegšanu, šādus dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, ar paša pretendenta vai pretendenta norādītās personas, uz kuras iespējām pretendents balstās, apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas vai pastāvīgās dzīvesvietas valstī.   2. Ja pretendents ir piegādātāju apvienība, pretendentam jāiesniedz nolikuma 6.2.1., 6.2.2., 6.2.3., 6.2.4. un 6.2.5.punktā norādītie dokumenti par katru personu, kas iekļauta apvienībā. Papildus jāiesniedz visu personu, kas iekļautas apvienībā, parakstīts sabiedrības līgums, kuru parakstījis katras personas pārstāvis ar pārstāvības tiesībām vai tā pilnvarota persona (oriģināls vai apliecināta kopija), kā arī katras personas atbildības apjoms. 6.2.7., 6.2.8. un 6.2.9. punktā norādītie dokumenti jāiesniedz par attiecīgo personu, kas nodrošinās vispārīgās vienošanās saistību izpildi.   3. Ja pretendents piesaista apakšuzņēmējus, pretendentam jāiesniedz nolikuma 6.2.1., 6.2.2., 6.2.3., 6.2.4. un 6.2.5. punktā norādītie dokumenti par katru piesaistīto apakšuzņēmēju. Papildus jāiesniedz apakšuzņēmējiem izpildei nododamo līguma daļu un to apjoma (%) apraksts. Papildus jāiesniedz spēkā esoši dokumenti, kas noslēgti ar pretendentu un apliecina katra apakšuzņēmēja gatavību veikt tam izpildei nodotās līguma daļas (apliecināta sadarbības līguma kopija vai piekrišanas raksta oriģināls), kuri jāparaksta apakšuzņēmēja pārstāvim ar pārstāvības tiesībām vai tā pilnvarotai personai. 6.2.7., 6.2.8. un 6.2.9. punktā norādītie dokumenti jāiesniedz par attiecīgo personu, kas nodrošinās vispārīgās vienošanās saistību izpildi.   4. Tehniskais/finanšu piedāvājums 5. pielikuma formā. Izvērsts piedāvājuma apraksts atbilstoši tehniskās specifikācijas prasībām.   5. Piedāvājuma cena jānorāda EUR. Cenā jāiekļauj visas ar iepirkuma priekšmetu saistītas un paredzamās izmaksas, bet bez pievienotās vērtības nodokļa. |
| 1. **PIEDĀVĀJUMA NEIZSKATĪŠANAS GADĪJUMS**   Iepirkuma komisija neizskata pretendenta piedāvājumu, ja piedāvājums nav parakstīts atbilstoši nolikuma 5.3. punkta prasībām. |
| 1. **PRETENDENTU kvalifikācijas pārbaude**    1. Komisija veic pretendentu kvalifikācijas pārbaudi, par kuras rezultātiem visi kandidāti tiks informēti Aizsardzības un drošības jomas iepirkumu likuma 52. panta pirmajā daļā noteiktajā kārtībā.    2. Par pretendenta atbilstību nolikuma 3.8. punkta prasībām iepirkuma komisija pārliecinās, pārbaudot informāciju Konkurences padomes mājaslapā.    3. Par pretendenta atbilstību nolikuma 3.9. punkta prasībām pasūtītājs/rīkotājs pārliecinās, iegūstot informāciju no citiem pasūtītājiem par iepriekš noslēgtu iepirkuma līgumu izpildi aizsardzības un drošības jomā.    4. Pretendents tiek izslēgts no turpmākās dalības iepirkumā, un piedāvājums netiek tālāk izvērtēts, ja komisija konstatē, ka:       1. kvalifikācijas dokumenti nav iesniegti atbilstoši iepirkuma nolikuma 6. punkta prasībām un tie un/vai to saturs neatbilst iepirkuma 6. punkta prasībām, un/vai pretendents ir iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, tajā skaitā, nav sniedzis iepirkuma komisijas pieprasīto precizējošo informāciju iepirkuma komisijas noteiktajā termiņā;       2. pretendents neatbilst kādai no iepirkuma nolikuma 3. punkta prasībām.    5. Ja pretendents ir piegādātāju apvienība, pretendents tiek izslēgts no turpmākās dalības iepirkumā, ja komisija konstatē, ka uz kādu no personām, kas iekļauta apvienībā, attiecas kāds no 8.4. punktā minētajiem izslēgšanas nosacījumiem.    6. Ja pretendents piesaista apakšuzņēmējus, pretendents tiek izslēgts no turpmākās dalības iepirkumā, ja komisija konstatē, ka uz kādu no apakšuzņēmējiem vai personām, uz kuras iespējām pretendents balstās, attiecas kāds no 8.4. punktā minētajiem izslēgšanas nosacījumiem. 2. **UZVARĒTĀJa NOTEIKŠANA un līguma nOSLĒGŠANA**    1. Par uzvarētāju komisija atzīst pretendentu, ja tā iesniegtais piedāvājums ir **ar viszemāko cenu** un pilnībā atbilst iepirkuma nolikuma, kvalifikācijas un tehniskās specifikācijas prasībām.    2. Lēmumu par iepirkuma rezultātiem iepirkuma komisija pretendentiem paziņo rakstiski 3 (trīs) darba dienu laikā no lēmuma pieņemšanas dienas.    3. Iepirkuma līgumu sagatavo iepirkuma rīkotājs, pamatojoties uz iepirkuma komisijas lēmumu par iepirkuma izpildes tiesību piešķiršanu un uzvarētāja piedāvājumu.    4. Iepirkuma uzvarētājam līgums jāparaksta 10 (desmit) kalendāro dienu laikā no Pasūtītāja nosūtītā uzaicinājuma parakstīt līgumu izsūtīšanas dienas. Ja norādītajā termiņā uzvarētājs neparaksta līgumu, tas tiek uzskatīts par atteikumu slēgt iepirkuma līgumu un iepirkuma komisija rīkojas saskaņā ar Aizsardzības un drošības jomas iepirkumu likumu. |
|  |
| 1. **IEPIRKUMA KOMISIJAS TIESĪBAS UN PIENĀKUMI**    1. Komisija darbojas saskaņā ar Aizsardzības un drošības jomas iepirkumu likumu, iepirkuma nolikumu un NP 2. RNC 2019. gada 27. augusta pavēli Nr. 178.    2. Komisijas tiesības:       1. rakstiski pieprasīt precizēt iesniegto informāciju un sniegt detalizētus paskaidrojumus;       2. pārbaudīt visu pretendenta sniegto ziņu patiesumu;       3. pieaicināt komisijas darbā ekspertus ar padomdevēja tiesībām;       4. uzaicināt pretendenta pārstāvjus uz sarunām;       5. veikt citas darbības saskaņā ar Aizsardzības un drošības jomas iepirkumu likumu, citiem normatīvajiem aktiem un šo nolikumu.    3. Komisijas pienākumi:       1. izskatīt pretendentu iesniegtos piedāvājumus, kuri iesniegti līdz noteiktajam piedāvājuma iesniegšanas termiņam;       2. pieņemt lēmumu par iepirkuma rezultātiem;       3. veikt citas darbības saskaņā ar Aizsardzības un drošības jomas iepirkumu likumu, citiem normatīvajiem aktiem un šo nolikumu. |
| 1. **PRETENDENTU TIESĪBAS UN PIENĀKUMI**    1. Pretendenta tiesības:       1. laikus pieprasīt komisijai papildu informāciju par nolikumu, iesniedzot rakstisku pieprasījumu;       2. rakstiski pieprasīt iepirkuma nolikuma izsniegšanu elektroniskā formā pa e-pastu vai to lejuplādēt interneta adresē [www.mod.gov.lv](http://www.mod.gov.lv);       3. iesniedzot piedāvājumu, pieprasīt apliecinājumu par piedāvājuma saņemšanu;       4. veikt citas darbības saskaņā ar Aizsardzības un drošības jomas iepirkumu likumu, citiem normatīvajiem aktiem un šo nolikumu.    2. Pretendenta pienākumi:       1. lejupielādējot iepirkuma nolikumu, ieinteresētais pakalpojuma sniedzējs apņemas sekot līdzi turpmākajām izmaiņām iepirkuma nolikumā, kā arī iepirkuma komisijas sniegtajām atbildēm uz ieinteresēto Pakalpojuma sniedzēju jautājumiem, kas tiks publicētas Aizsardzības ministrijas mājaslapā [www.mod.gov.lv](http://www.mod.gov.lv) sadaļā „Iepirkumi” pie iepirkuma nolikuma.       2. rakstveidā, iepirkuma komisijas norādītajā termiņā, sniegt atbildes un paskaidrojumus par piedāvājumu uz komisijas uzdotajiem jautājumiem;       3. pēc iepirkuma komisijas pieprasījuma iepirkuma komisijas norādītajā termiņā rakstveidā sniegt informāciju par piedāvātā Pakalpojuma cenas veidošanās mehānismu;       4. katrs pretendents līdz ar piedāvājuma iesniegšanu apņemas ievērot visus iepirkuma nolikumā minētos noteikumus kā pamatu iepirkuma izpildei;       5. veikt citas darbības saskaņā ar Aizsardzības un drošības jomas iepirkumu likumu, citiem normatīvajiem aktiem un šo nolikumu. |
| 1. **PĀRĒJIE NOTEIKUMI**    1. Iepirkuma komisija un pretendents ar informāciju apmainās rakstiski. Sarunas, uz kurām pretendents ierodas pēc iepirkuma komisijas uzaicinājuma, tiek protokolētas.    2. Visi izdevumi, kas saistīti ar iepirkuma piedāvājuma sagatavošanu un iesniegšanu, jāsedz iepirkuma pretendentam/pretendentiem.    3. Iepirkuma nolikums sastādīts un apstiprināts latviešu valodā. Nolikums sastāv no nolikuma teksta uz 7 (septiņām) lapām un 5 (pieciem) pielikumiem uz 7 (septiņām) lapām, kas ir šī nolikuma neatņemama sastāvdaļa: 2. pielikums – Pieteikums par dalību iepirkumā uz 2 (divām) lapām; 3. pielikums – Tehniskā specifikācija uz 1 (vienas) lapas; 4. pielikums – Apliecinājums par pieredzi uz 1 (vienas) lapas; 5. pielikums – Apliecinājums par pretendenta darbinieku kvalifikāciju uz 1 (vienas) lapas; 6. pielikums – Tehniskais/finanšu piedāvājums uz 2 (divām) lapām.   Komisijas priekšsēdētāja: J. Visoveņa |

1. pielikums

Iepirkuma nolikumam,

ID Nr. NBS NP 2.RNC 2019/23

**PIETEIKUMS PAR DALĪBU IEPIRKUMĀ**

**Piezīme**: *Iepirkuma pretendentam jāaizpilda tukšās vietas šajā formā.*

Iepirkums: **„Drošības sistēmu izveide, papildināšana un garantijas apkope”**

Identifikācijas Nr. **NBS NP 2.RNC 2019/23**

Kam: Nacionālo bruņoto spēku Nodrošinājuma pavēlniecības 2. reģionālais centrs

„NBS Aviācijas bāze”,

Rembates pag., Ķeguma nov., LV-5016, Latvija

Godātā komisija,

1. Saskaņā ar iepirkuma nolikumu mēs, \_\_\_\_\_\_\_\_\_\_\_\_\_\_ (*pretendenta nosaukums*), apakšā parakstījušies, apstiprinām, ka piekrītam iepirkuma nolikuma prasībām un **izsakām vēlēšanos piedalīties iepirkumā** „Drošības sistēmu izveide, papildināšana un garantijas apkope”, identifikācijas Nr. NBS NP 2.RNC 2019/23.
2. Ja pretendents ir piegādātāju apvienība:
   1. personas, kuras veido piegādātāju apvienību (nosaukums, reģ. Nr., juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
   2. katras personas atbildības apjoms: .
3. Ja pretendents ir piesaistījis apakšuzņēmējus:
   1. apakšuzņēmēja nosaukums, reģ. Nr., juridiskā adrese: \_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. apakšuzņēmējam nododamās līguma daļas apjoms: \_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. Mēs apliecinām, ka gan pretendents, gan fiziskās un juridiskās personas, tajā skaitā personas, kurām ir pārstāvības tiesības, un personas, kurām ir lēmumu pieņemšanas un uzraudzības tiesības attiecībā uz pretendentu, atbilst nolikuma 3.8. un 3.9. punktā noteiktajām prasībām.
2. Mēs apstiprinām, ka pievienotie dokumenti veido šo pieteikumu.
3. Informācija par pretendentu vai personu, kura pārstāv piegādātāju apvienību sarunu procedūrā:
   1. Pretendenta nosaukums:
   2. Reģistrēts:
   3. ar Nr.
   4. Juridiskā adrese:
   5. Biroja adrese:
   6. Kontaktpersona:

(Vārds, uzvārds, amats)

* 1. Telefons:
  2. Fakss:
  3. E-pasta adrese:
  4. Nodokļu maksātāja reģistrācijas Nr.:
  5. Banka:
  6. Kods:
  7. Konts:

Ar šo uzņemos pilnu atbildību par iepirkumam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Pieteikuma dokumentu pakete sastāv no \_\_\_\_\_\_\_\_\_ (\_\_\_\_\_\_\_\_\_\_\_\_\_) lapām.

Paraksts:

# Vārds, uzvārds:

Amats:

Pieteikums sastādīts un parakstīts 20\_\_. gada

z.v.

2.pielikums

Iepirkuma nolikumam,

ID Nr. NBS NP 2.RNC 2019/23

IEROBEŽOTA PIEEJAMĪBA

**TEHNISKĀ SPECIFIKĀCIJA**

3.pielikums

Iepirkuma nolikumam,

ID Nr. NBS NP 2.RNC 2019/23

**APLIECINĀJUMS**

par pieredzi

1. Pretendenta nosaukums:

Reģistrēts:

ar Nr.

1. Apliecinām, ka iepriekšējo 3 (trīs) gadu laikā līdz pieteikuma iesniegšanas dienai esam veikuši šādus iepirkuma priekšmetam pēc funkcionalitātes līdzīgu iekārtu un sistēmu tehniskās uzturēšanas un/vai tehniskās apkopes darbus:

|  |  |  |  |
| --- | --- | --- | --- |
| **Pakalpojuma veikšanas laiks** | **Pakalpojuma apraksts (norādot apkalpotās iekārtas)** | **Pasūtītājs (nosaukums, reģ. Nr.)** | **Pasūtītāja kontaktpersona, tālrunis** |
|  |  |  |  |
|  |  |  |  |
|  |  |  |  |

Ar šo uzņemos pilnu atbildību par apliecinājumā ietverto informāciju, atbilstību nolikuma prasībām. Sniegtā informācija un dati ir patiesi.

Paraksts:

Vārds, uzvārds:

Amats:

Apliecinājums sastādīts un parakstīts 20\_\_. gada

4. pielikums

Iepirkuma nolikumam,

ID Nr. NBS NP 2.RNC 2019/23

**APLIECINĀJUMS**

par pretendenta darbinieku kvalifikāciju

|  |  |  |
| --- | --- | --- |
| **Vārds, uzvārds** | **Amats (kvalifikācija)** | **Speciālās atļaujas numurs, kategorija, derīguma termiņš, izdevējiestāde** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Pieteikuma \_\_\_\_\_\_\_\_ lpp. pievienotas darbinieku speciālo atļauju kopijas uz \_\_\_\_\_\_ lapām.

Ar šo uzņemos pilnu atbildību par apliecinājumā ietverto informāciju, atbilstību nolikuma prasībām. Sniegtā informācija un dati ir patiesi.

Paraksts:

Vārds, uzvārds:

Amats:

Apliecinājums sastādīts un parakstīts 20\_\_. gada

z.v.

5. pielikums

Iepirkuma nolikumam,

ID Nr. NBS NP 2.RNC 2019/23

**TEHNISKAIS / FINANŠU PIEDĀVĀJUMS**

Piedāvājam sniegt pakalpojumu par drošības sistēmu izveidi, papildināšanu un garantijas apkopi, nepieciešamo remontu un rezerves daļu piegādi pēc defektu konstatēšanas, atbilstoši iepirkuma nolikuma un tehniskās specifikācijas prasībām par kopējo summu:\_\_\_\_\_\_\_\_\_EUR bez PVN.

|  |  |  |
| --- | --- | --- |
| **Piedāvājuma datelizēts apraksts** | | **Cena EUR bez PVN** |
| Pakalpojuma prasības |  |  |
| Apkopju grafiks |  |  |
| Uzstādāmās iekārtas, programmas, licences, (daudzums, modeļi, ražotājs u.c.) |  |  |
| Veicamo darbu apraksts, apjoms un detalizēta izmaksu tāme |  |  |
| Kvalitātes un garantijas prasības |  |  |
| Papildus piedāvājumā un tehniskajā specifikācijā neminēto darbu izpildes izmaksas | Tehniskā speciālista izsaukuma maksa |  |
| Tehniskā speciālista tehniskajā specifikācijā neminēto darbu izpildes izmaksas darba dienā (9.00-17.00) |  |
| Tehniskā speciālista tehniskajā specifikācijā neminēto darbu izpildes izmaksas ārpus darba laika |  |
| **Piedāvājuma summa kopā EUR bez PVN** | |  |

Piedāvājuma kopējā summa (bez PVN) vārdiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(EUR)

1. Remontu un rezerves daļu piegādi nodrošinām: \_\_\_(\_\_\_\_\_\_\_\_) dienu laikā no izsaukuma dienas.
2. Tehniskās specifikācijas vai līguma noteikumiem nekvalitatīvi sniegtu *pakalpojumu* novērsīsim \_\_\_\_(\_\_\_\_\_\_\_) darba dienas/-u laikā no pretenzijas iesniegšanas dienas.
3. Mēs apstiprinām, ka pievienotie dokumenti veido šo piedāvājumu.

4. Mēs apstiprinām, ka mūsu piedāvājums ir spēkā līdz līguma noslēgšanai starp pasūtītāju un pretendentu.

5. Mēs apliecinām, ka neesam ieinteresēti nevienā citā piedāvājumā, kas iesniegts šajā

iepirkumā.

Ar šo uzņemos pilnu atbildību par piedāvājumā ietverto informāciju, atbilstību nolikuma prasībām. Sniegtā informācija un dati ir patiesi.

Paraksts:

Vārds, uzvārds:

Amats:

Piedāvājums sastādīts un parakstīts 20\_\_. gada